டெங்குக் காய்ச்சல் என்றாலே பெரும்பாலான மக்கள் நாடுவது, அரசு மருத்துவமனைகளைத்தான்! அப்படி வரும் நோயாளிகளுக்கு உரிய சிகிச்சை அளிக்கமுடியாமல் ஆரம்ப சுகாதார நிலையங்கள் தொடங்கி, வட்டார மருத்துவமனைகள், மாவட்ட மருத்துவமனைகள், மருத்துவக் கல்லூரி மருத்துவமனைகள்வரை திணறும்நிலையே உள்ளது. தலைநகர் சென்னையாக இருந்தாலும் சரி, தென்கோடியில் இருக்கும் ஒரு அரசு மருத்துவமனையாக இருந்தாலும் சரி... எங்கும் இந்தப் பிரச்னை நீடித்தபடி இருக்கிறது. இதற்குப் பல்வேறு காரணங்களை அடுக்குகிறார்கள், மருத்துவர்கள்.